Teufik Gjyli

Teufik Gjyli (Shkodër, 29 janar 1903 - 6 shkurt 1969) ka qenë arsimtar, antifashist dhe shkrimtar për fëmijë. 

 Biografia 
U lind në Shkodër me 29 janar 1903, i biri i Reshitit të Mehmet Gjylit, familje me prejardhje nga Ulqini. Arsimin fillor dhe të mesëm e nisi dhe e kreu në Shkodër. Punoi në arsim nëpër fshatrat e rrethit të Shkodrës dhe më 1934 së paku, ka qenë mësues në shkollën fillore mashkullore Haslikaj. Më 1935 në një mbledhje me bashkëqytetarë dhe kolegë, ku u kuvendua botimi i një të përkohshmeje dhe emërtimi i saj. Më 1937 ka qenë sekretar i shoqatës "Vllaznija". Me pushtimin italian të Shqipërisë, administrata e vendosur më pas e internoi për dy vite në Colfiorito të rajonit të Umbrias.

Pas çlirimit, rifilloi punën si mesues dhe do të punojë në sektorë te ndryshëm të arsimit dhe te edukimit. Per veprimtarinë e gjatë dhe të vyer ne fushën e arsimit dhe të edukimit, Presidiumi i Kuvendit Popullor i akordoi titullin “Mësues i Merituar”.

Pas nje semundje te rende, nderroi jetë në Shkoder, me 6 shkurt 1969.

 Vepra 
Krijimtaria letrare e Teufik Gjylit, kryesisht e zhanrit të letërsisë për fëmijë, ka si qendër qytetin e prejardhjes së familjes, Ulqinin. Duke përpunuar artistikisht lëndën burimore të rrëfenjave popullore, por edhe përmes krijimit origjinal, Gjyli u fut kështu në aradhën e përpunuesve të përrallës shqipe dhe letërsisë për fëmijë.

Më 1954 botoi Kacimicrrin, novela e parë e gjatë e botuar në Shqipëri. Më 1957 u botua vëllimi Trëndafili i artë, ku përfshihen 18 përralla. Më 1959 Veriu dhe bora. Më tej më 1961 botoi Dhelpra e argjantë.

 Referime 

Kategoria:Lindje 1903
Kategoria:Vdekje 1969
Kategoria:Shkrimtarë shqiptarë për fëmijë
Kategoria:Njerëz nga Shkodra
Kategoria:Njerëz nga Vilajeti i Shkodrës